Document ID: /roh_data/filtered/Billingualer_Corpus_interleaved-de-rm.jsonl.gz/1332

This is a text translated from German to Rumantsch Grischun.
Beratungsstelle für Gewalt ausübende Personen wird aktiv

Ab sofort können sich Männer und Frauen, welche zu Gewalt gegenüber Menschen neigen, von der Beratungsstelle für Gewalt ausübende Personen in Chur beraten lassen. Mit den Hilfesuchenden werden Methoden für einen gewaltfreien Umgang mit Konflikten entwickelt.

Die Regierung hat dem Amt für Justizvollzug Graubünden den Auftrag erteilt, eine Beratungsstelle für Gewalt ausübende Personen einzurichten. Ab Mitte September 2007 hat diese Beratungsstelle ihre Tätigkeit aufgenommen. Männern und Frauen aus dem Kanton Graubünden, die zu Gewalttätigkeit neigen oder bereits Gewalt angewendet haben, werden Hilfe und fachliche Unterstützung angeboten. Die Beratung beruht auf Freiwilligkeit. Ziel ist, den Hilfesuchenden mit einer spezifischen Beratung, Auswege aus dem Gewaltkreislauf aufzuzeigen. Die Berater entwickeln mit den Betroffenen Methoden für einen gewaltfreien Umgang mit Konflikten und arbeiten aufdeckend und konfrontierend. Die Gewaltberater gehen davon aus, dass gewalttätiges Verhalten nicht angeboren ist. Gewalt ist durch die individuelle Sozialisation erlernt und/oder kann durch soziale, ökonomische und kulturelle Faktoren begünstigt werden und ist daher veränderbar. Die Beratungen sind unentgeltlich. Die Anliegen werden vertraulich behandelt.

Die Beratungsstelle kann während der Bürozeiten nach Terminvereinbarung besucht werden. Ausserdem steht eine telefonisch Beratung unter Tel. 079 544 38 63 auch ausserhalb dieser Zeiten zur Verfügung. Weitere Informationen sind erhältlich bei der Beratungsstelle für Gewalt ausübende Personen, Gäuggelistrasse 16 / Brunnenhof, 7000 Chur, Tel. 079 544 38 63, gewaltberatungsstelle@gr.ch, www.ajv.gr.ch

Die neue Beratungsstelle für Gewalt ausübende Personen ist eingebettet in ein bereits bestehendes, breiteres Beratungsangebot. Seit 2001 existiert im Kanton Graubünden eine Opferhilfe-Beratungsstelle. Diese ist ein spezialisierter Dienst des Kantonalen Sozialamtes und leistet Personen und deren Angehörigen Hilfe, die von einer Straftat betroffen sind. Vermittelt werden medizinische, psychologische, soziale, finanzielle und juristische Hilfe. Als weiteres Angebot führt die Stabstelle für Chancengleichheit von Frau und Mann seit 2003 das Bündner Interventionsprojekt gegen häusliche Gewalt.

Gremium: Amt für Justizvollzug

Quelle: dt Amt für Justizvollzug

Data: 21.09.2007

Il post da cussegliaziun per persunas violentas daventa activ

Ussa pon umens e dunnas che han la tendenza da daventar violents envers auters umans sa laschar cussegliar tar il post da cussegliaziun per persunas violentas a Cuira. Cun las persunas che tschertgan agid vegnan sviluppadas metodas per dumagnar conflicts senza daventar violentas.

La regenza ha dà l'incumbensa a l'uffizi per l'execuziun giudiziala da stgaffir in post da cussegliaziun per persunas violentas. Mez settember 2007 ha quest post da cussegliaziun cumenzà cun sia activitad. Ad umens ed a dunnas dal chantun Grischun che han la tendenza da daventar violents u ch'èn gia daventads violents vegnan purschids agid ed in sustegn professiunal. Igl è facultativ da profitar da questa purschida. La finamira è quella da mussar vias or da la spirala da violenza a las persunas che tschertgan agid, e quai cun ina cussegliaziun speziala. Cun las persunas pertutgadas sviluppan las persunas cussegliadras metodas per dumagnar conflicts senza daventar violentas. Ellas lavuran faschond scuvridas e confruntaziuns. Las persunas cussegliadras sa basan sin l'ipotesa ch'in cumportament violent n'è betg ertà. La violenza è vegnida emprendida durant la socialisaziun individuala e/u po vegnir favurisada da facturs socials, economics e culturals. Pervia da quai po ella vegnir midada. Las cussegliaziuns èn gratuitas e natiralmain confidenzialas.

Il post da cussegliaziun po vegnir consultà durant las uras da biro e suenter ch'in termin è vegnì fixà. Ultra da quai stat a disposiziun ina cussegliaziun per telefon sut il numer 079 544 38 63, e quai er ordaifer las uras da biro. Ulteriuras infurmaziuns survegnan ins tar il post da cussegliaziun per persunas violentas, Gäuggelistrasse 16 / Brunnenhof, 7000 Cuira, tel. 079 544 38 63, gewaltberatungsstelle@gr.ch, www.ajv.gr.ch.

Il nov post da cussegliaziun per persunas violentas è ina part d'ina purschida da cussegliaziun pli vasta ch'exista gia. Dapi l'onn 2001 datti en il chantun Grischun in post da cussegliaziun per l'agid a victimas. Quai è in servetsch spezialisà da l'uffizi dal servetsch social chantunal dal Grischun che gida persunas sco er lur confamigliaras e lur confamigliars ch'èn pertutgads d'in act chastiabel. Intermediads vegnan agids medicinals, psicologics, socials, finanzials e giuridics. Sco ulteriura purschida maina il post da stab per l'egualitad da las schanzas dapi l'onn 2003 il project grischun d'intervenziun cunter violenza a chasa.

Gremi: uffizi per l'execuziun giudiziala

Funtauna: rg uffizi per l'execuziun giudiziala

Data: 21.09.2007